Vladimir Krasnov

Vladimir Alexandrovitsj Krasnov (russisk:Владимир Александрович Краснов, født 19. august 1990 i Bratsk) er en russisk sprinter.  

 Karrière 
Krasnov deltok i Ungdoms-VM i friidrett 2007, der han kom på 3.-plass på 400 meter, med tiden 47,03. Seieren gikk til britiske Chris Clarke.WJAH - World Youth Championship 2007 , besøkt 16. mai 2013. Dette året ble han også russisk juniormester på 400 meter, med  tiden 46,96.

I 2010 deltok han i Lag-EM i friidrett 2010 (Super League) i Bergen, der han kom på 3.-plass på 400 meter individuelt, og 1.-plass sammen det russiske stafettlaget på 4 x 400 meter. Han deltok også i EM i friidrett i Barcelona. På 4 x 400 meter stafett tok Russland gull, foran Storbritannia. I tillegg til Aksenov var Aleksej Aksenov, Pavel Trenikhin og Maksim Dyldin med på laget. Han løp også 400 meter individuelt i EM i 2010, og kom på 4.-plass med tiden 46.70. Han vant det russiske mesterskapet i 2010, og også U23-mesterskapet innendørs. Han kom også på 1.-plass i det russiske mesterskapet for lag. 

I U23-EM i friidrett 2011 i Ostrava fikk Russland bronse på 4 x 400 meter stafett, og Krasnov kom på 4.-plass på 400 meter individuelt. Han ble russisk U23-mester dette året. 

I 2012 deltok han i sommer-OL 2012, der det russiske laget kom på 5.-plass på 4 x 400 meter. På nasjonalt nivå kom han på 3.-plass på 400 meter i det russiske mesterskapet utendørs, mens han ble slått ut i kvalifiseringsheatet i innendørsmesterskapet. Han vant stevnet Znamensky Memorial, og han fikk gull både i U23-mesterskapet og i det russiske mesterskapet for lag. 

I det russiske innendørsmesterskapet i februar 2013 fikk han sølv på 400 meter. Han fikk en ny EM-medalje i 2013, da Russland kom på 2.-plass på 4 x 400 meter i EM i friidrett innendørs 2013 i Göteborg. Storbritannia vant løpet, og Russland løp på 3.06,96. 

 Referanser 

 Eksterne lenker 

  Profil hos European Athletics
  RusAthletics - Краснов Владимир Александрович
  Profil hos All-Athletics 

Kategori:Russiske sprintere
Kategori:Russiske mestere
Kategori:Europamestere i friidrett for Russland
Kategori:Deltakere for Russland under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Russland under EM i friidrett 2010
Kategori:Personer fra Bratsk
Kategori:Deltakere for Russland under EM i friidrett innendørs 2013